انا مسلمة بس نفسى افهم ايه سبب نجاح المسيحية فى الانتشار فى العالم كله و الاسلام اقل عارفة ان الحق مش بكترة سالكيه لكن هما نجحوا فى ايه ينشروا بيه دينهم احنا مانجحناش فيه و مش شايف ان التبشير انجح من فكرة الفتوحات و المسيحية برده قابلت رفض و اضطهاد فى اولها ومع كدة نجحت من غير فتوحات
مين قالك اننا منجحناش -بمقياسك- يا بنت الناس؟ المسلمين سنة 1910 كانت نسبتهم 12.6% من سكان العالم. سنة 2010 نسبتهم بقت 22.5% من سكان العالم. في المقابل المسيحية بنفس التواريخ كانت نسبتها 34.8% وبقت نسبتها 32.8%. فمعدل زيادة المسلمين أكبر بكتير من المسيحيين. الناحية الأهم بقى من سؤالك، وهو التبشير والفتوحات. التبشير أو الدعوة لا يمكن تتم بشكل كويس إلا بوجود سُلطة تحمي من يدخل الدين وتكفل له حرية القيام بشعائر الإسلام. يعني المجتمع غير المسلم مش هيطبطب عليك لما تكون مسلم، هيحاول ياخدك الدير ويعمل ويسوي فيك، أحيانا. مش بس كدا. من وانت صغير هيعلمك ان الإسلام وحش وانه فيه وفيه وفيه، ويضحك عليك ويكرهك في الإسلام من وانت بترضع. ويمنعك حتى من انك تسمع واحد بيدعوك للإسلام، ويقولك مينفعش تناقش حد في الدين. فلازم تكون في سلطة حاكمة تحمي الدين وأهله. تكفل الحرية للمسلم في إقامة دينه، والحرية للمسيحي إنه يُسلم. يُعامل فيها المسيحي معاملة حسنة، لكن لو سبّ الإسلام او كرّه الناس فيه= ياخد جزاءه. ومفيش حاجة اسمها المسيحية نجحت من غير فتوحات. في حاجة اسمها الحروب الصليبية، وحاجة اسمها الأندلس، وحاجات تانية كتيرة سعاتّك.